בתמונה נראית קבוצת נשים ביום גיוסן לחיל הנשים של הצבא הבריטי, ב-15 במרץ 1942. גיוסן התקיים עם קריאת הסוכנות היהודית ליישוב היהודי בארץ ישראל להתגייס ללוחמה לצד הצבא הבריטי במלחמת העולם השנייה ורתימת משאביה ומוסדותיה לגיוס זה. הנשים מצולמות על רקע לשכת הגיוס ששכנה במבנה הסוכנות היהודית שבבית פנורמה בתל אביב, רח׳ בן צבי 84. לאחר צילום התמונה נסעו החיילות למחנה סרפנד, צריפין של ימינו, לצורך הכשרה שלאחריה השתלבו במגוון תפקידים בכוחות הבריטיים. רובן גויסו ל-A.T.S - Auxiliary Territorial Service. קבוצה זו הייתה אחת מן הגיוסים הראשונים של נשות היישוב שהחל בינואר אותה שנה, וככל השאר גויסה בהתנדבות מלאה. רבות מן המתנדבות היו עוד קודם לכך חברות ״ההגנה״ והארגון פעל בצורה סמויה גם בתוך החיל על מנת להבטיח את האינטרסים שלו. רוב התפקידים שמילאו המתנדבות היו תפקידי מטה בבסיסים ובבתי החולים, כנהגות, אחיות, עוזרות, מבשלות וכיו״ב, אך חלקן שובצו גם לתפקידי לחימה. מתוך המתנדבות לחיל הנשים צמחה הדרישה לגיוס כללי של נשים לצה״ל, עם קום המדינה.
התמונה נחקרה על ידי רותם בלס, אביגייל לואיז גבעון ושחר ורד במסגרת קורס אקדמי במכללת סמינר הקיבוצים.
<bdi><a href="https://en.wikipedia.org/wiki/en:Zoltan_Kluger" class="extiw" title="w:en:Zoltan Kluger"><span title="photographer">Zoltan Kluger</span></a>
</bdi>
אוסף תצלומים של זולטן קלוגר